Bætt inniæfingaaðstaða á Korpu – lokað frá 19. desember Fimmtudaginn 19. desember munu framkvæmdir hefjast á inniæfingaaðstöðu Korpu og verður aðstaðan af þeim sökum lokuð frá og með þeim degi og fram yfir áramót . Fyrsta skrefið að bættri aðstöðu verður að rífa upp það teppi sem hefur þjónustað okkur síðustu árin og í framhaldi verður farið í að flota allt gólfið á 2. hæðinni . Að þeirri vinnu lokinni verður nýtt pútt - og chipgras lagt yfir hæðina , lýsing í salnum verður endurnýjuð og verður fatahengi og aðstaða fyrir golfsettin sett upp . Við biðjum félagsmenn afsökunar á þeim óþægindum sem framkvæmdirnar hafa í för með sér og hlökkum jafnframt til að opna fyrir ykkur bætta inniæfingaaðstöðu fljótlega á nýju ári .